


RADVILIŠKIO RAJONO SAVIVALDYBĖS MERAS

POTVARKIS 
	DĖL APŽIŪROS-KONKURSO „GRAŽIAI TVARKOMA APLINKA RADVILIŠKIO RAJONE 2025“ ORGANIZAVIMO



2025 m. gegužės   d. Nr.
Radviliškis

Vadovaudamasis Lietuvos Respublikos vietos savivaldos įstatymo 27 straipsnio 2 dalies 26 punktu ir siekdamas paskatinti Radviliškio rajono sodybų savininkus, gyvenviečių, daugiabučių namų gyventojus, įstaigų ir įmonių darbuotojus puoselėti aplinkos tvarkymo tradicijas, gražinti gyvenamąją aplinką, ugdyti gyventojų kūrybiškumą, grožio jausmą ir poreikį išsaugoti švarią ir tvarkingą aplinką:
1. Pavedu Lietuvai pagražinti draugijos Radviliškio rajono skyriui (toliau – LPD Radviliškio rajono skyrius) organizuoti apžiūrą-konkursą (toliau – Konkursas) „Gražiai tvarkoma aplinka Radviliškio rajone 2025“ ir išrinkti gražiai tvarkomas sodybas, gyvenvietes, gatves, gražiai aplinką tvarkančias įmones, įstaigas, organizacijas bei daugiabučius gyvenamuosius namus Radviliškio rajono savivaldybės teritorijoje.
2. Tvirtinu Konkurso „Gražiai tvarkoma aplinka Radviliškio rajone 2025“ nuostatus (pridedama).
3. Sudarau Konkurso organizavimo darbo grupę:
[bookmark: _Hlk96523514]3.1. Vytautas Krikščiūnas – LPD Radviliškio rajono skyriaus pirmininkas, Radviliškio rajono savivaldybės tarybos narys (Darbo grupės pirmininkas);
[bookmark: _Hlk104456158][bookmark: _Hlk104456677]3.2. Andrius Abromavičius – Radviliškio rajono savivaldybės administracijos Architektūros ir urbanistikos skyriaus vedėjo pavaduotojas (Darbo grupės narys);
3.3. Ingrida Grigalaitienė – Radviliškio rajono savivaldybės administracijos Architektūros ir urbanistikos skyriaus vyriausioji specialistė (Darbo grupės narė);
3.4. Valentina Grinienė – Radviliškio rajono savivaldybės administracijos Žemės ūkio skyriaus vyriausioji specialistė (Darbo grupės narė);
3.5. Alfredas Juozapavičius – Radviliškio rajono savivaldybės vicemeras (Darbo grupės narys);
3.6. Jonas Povilaitis – Radviliškio rajono savivaldybės tarybos narys (Darbo grupės narys);
3.7. Vytautas Simelis – Radviliškio rajono savivaldybės tarybos narys (Darbo grupės narys).
4. Skiriu Radviliškio miesto seniūnijos kraštotvarkininkę Birutę Mačiulienę Darbo grupės sekretore.
5. Nurodau, kad šis potvarkis ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų Darbo grupės Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose



Savivaldybės meras				             Kazimieras Račkauskis


PATVIRTINTA
Radviliškio rajono savivaldybės mero 
2025 m. gegužės     d. potvarkiu Nr. M-

APŽIŪROS-KONKURSO
„GRAŽIAI TVARKOMA APLINKA RADVILIŠKIO RAJONE 2025“ NUOSTATAI

I SKYRIUS
BENDROSIOS NUOSTATOS

1. Apžiūros-konkurso „Gražiai tvarkoma aplinka Radviliškio rajone 2025“ (toliau – Konkursas) nuostatai (toliau – Nuostatai) reglamentuoja Konkurso organizavimą, dalyvavimo sąlygas, dalyvių vertinimą, nugalėtojų atranką ir apdovanojimą.
2. Konkurso darbo grupė sudaroma Lietuvai pagražinti draugijos Radviliškio rajono skyriaus pirmininko teikimu iš 7 narių ir tvirtinama mero potvarkiu. 
3. Konkursas susideda iš 4 etapų:
3.1. objektų sąrašų pateikimas konkurso darbo grupei iki 2025 m. birželio 2 d. 14.00 val.
3.2. objektų apžiūra Radviliškio rajono seniūnijose – 2025 m. birželio 6–23 d.
3.3. Konkurso darbo grupės posėdžio organizavimas (objektų atranka ir vertinimas) – iki 2025 m. liepos 11 d.
3.4. apdovanojimų šventės organizavimas, nugalėtojų paskelbimas – 2025 m. rugpjūčio mėn. (tiksli vieta ir laikas bus patikslinti).

II SKYRIUS
KONKURSO TIKSLAI

4. Konkurso tikslai:
4.1. įvertinti ir išrinkti gražiausiai tvarkomas aplinkas Radviliškio rajone 2025 metais;
4.2. skatinti Radviliškio rajono seniūnijų gyventojus bei įmonių, įstaigų, organizacijų vadovus puoselėti aplinkos tvarkymo tradicijas; 
4.3. ugdyti gyventojų kūrybiškumą, grožio jausmą, stiliaus vientisumą, poreikį išsaugoti ekologiškai švarią ir tvarkingą aplinką.

III SKYRIUS
DALYVAVIMAS KONKURSE

5. Konkurse gali dalyvauti Radviliškio rajono gyventojai (sodybų (įskaitant vienkiemius) savininkai, daugiabučių gyvenamųjų namų gyventojai), bendruomenės, įmonės, įstaigos, organizacijos (išskyrus valstybės ir savivaldybės valdomų įmonių, įstaigų teritorijas).
6. Konkurse vertinamos grupės (aplinkos / teritorijos):
6.1. sodybos (įskaitant vienkiemius);
6.2. gyvenvietės, gatvės; 
6.3. daugiabučių gyvenamųjų namų teritorijos; 
6.4. [bookmark: _Hlk168576439]įmonių, įstaigų, organizacijų teritorijos (išskyrus valstybės ir savivaldybės valdomų įmonių, įstaigų teritorijas).
7. Sodyba, gyvenvietė, gatvė, daugiabutis gyvenamasis namas, įmonė ar įstaiga, kuri 2022–2024 m., Konkurse laimėjo prizinę vietą, 2025 m. Konkurse dalyvauti negali.

IV SKYRIUS
APŽIŪROS-KONKURSO ORGANIZAVIMAS

8. Radviliškio rajono seniūnijos (toliau – Seniūnijos) Konkurso darbo grupei pateikia iki 5 objektų, iš kurių ne mažiau 1 objektas turi būti pristatomas pirmą kartą (sodybas (įskaitant vienkiemius), gyvenvietes, gatves, daugiabučius gyvenamuosius namus, įmones, įstaigas, organizacijas (išskyrus valstybės ir savivaldybės valdomų įmonių, įstaigų teritorijas).
9. Seniūnijos objektų sąrašus Konkurso darbo grupei pateikia iki 2025 m. birželio 2 d. 14.00 val. el. paštu lpdradviliskis@gmail.com.

V SKYRIUS
VERTINIMO KRITERIJAI

10. Darbo grupės nariai, apžiūrėdami Konkursui pateiktus objektus, juos vertina pagal šių Nuostatų 11 punkte nurodytus vertinimo kriterijus. Kiekvienas vertinimo kriterijaus punktas vertinimas 5 balų sistemoje.
11. Vertinimo kriterijai:
11.1. Sodyboms, daugiabučių gyvenamųjų namų, įmonių, įstaigų teritorijoms:
11.1.1. racionalus teritorijos funkcinis zonavimas, teritorijoje esančių pastatų ir statinių būklė;
11.1.2. fasadų priežiūra, mažosios kraštovaizdžio architektūros ir kt. elementų būklė; 
11.1.3. želdinių, vejų ir gėlynų estetinė išvaizda;
11.1.4. teritorijos švara ir tvarka;
11.1.5. originalūs ir inovatyvūs sprendimai tausojantys aplinką.
11.2. Gyvenvietėms, gatvėms:
11.2.1. kraštovaizdžio privalumų išnaudojimas, gamtosaugos reikalavimų vykdymas;
11.2.2. želdynų ir želdinių būklė;
11.2.3. mažosios architektūros (kryžių, koplytstulpių, stogastulpių) paminklų būklė;
11.2.4. vandens telkinių priežiūra, sanitarijos reikalavimų vykdymas. poilsio zonų įrengimas;
11.2.5. bendrosios paskirties kelių ir pakelių priežiūra.

VI SKYRIUS
KONKURSO NUGALĖTOJŲ ATRANKA IR APDOVANOJIMAS

12. Konkurso Darbo grupė išrenka: 
· [bookmark: _Hlk168315021]pavyzdingai tvarkomas sodybas Radviliškio rajono savivaldybės teritorijoje;
· gražiai tvarkomas gyvenvietes, gatves Radviliškio rajono savivaldybės teritorijoje;
· daugiabučius gyvenamuosius namus Radviliškio rajono savivaldybės teritorijoje gražiai tvarkančius aplinką;
· įstaigas, įmones ar organizacijas Radviliškio rajono savivaldybės teritorijoje, kurios gražiai tvarko savo aplinką. 
13. Konkurso nugalėtojai paskelbiami tik apdovanojimų šventės metu. 
14. Apdovanojimų šventę planuojama organizuoti 2025 m. rugpjūčio mėn. (tiksli vieta ir laikas bus patikslinti).
15. Konkurso nugalėtojai apdovanojami diplomais ir atminimo dovanomis.
16. Konkurso dalyviai apdovanojami padėkos raštais ir atminimo dovanomis.

VII SKYRIUS
BAIGIAMOSIOS NUOSTATOS

17. Konkurso Darbo grupės sprendimas yra galutinis ir neskundžiamas.
18. Sprendimus dėl Nuostatuose neaptartų atvejų priima Konkurso organizatoriaus. 
19. Konkurso organizatorius pasilieka teisę keisti Konkurso sąlygas, apie tai informacija pateikiama Radviliškio rajono savivaldybės interneto svetainėje www.radviliskis.lt. 
20. Konkurse dalyvaujantys fiziniai ir juridiniai asmenys, patvirtina, kad yra susipažinę su šiais Nuostatais ir sutinka su sąlygomis.
21. Dalyvių pateikti duomenys yra neskelbiami, išskyrus dalis informacijos (vardas, pavardė, gyvenamoji vietovė).
22. Dalyvaujantys konkurse, patvirtina, kad sutinka, jog Konkurso metu padarytos nuotraukos būtų viešinamos Radviliškio rajono savivaldybės interneto svetainėje www.radviliskis.lt, LPD Radviliškio rajono skyriaus paskyroje socialiniame tinkle Facebook.
23. Daugiau informacijos apie konkursą teikia LPD Radviliškio rajono skyriaus narė Birutė Mačiulienė, tel. +370 616 44991, el. paštas – lpdradviliskis@gmail.com.

